SRIJEDA, 6.5.2020.

Majčin dan je blagdan u čast majki koji se ove godine obilježava 10.5. ( druga nedjelja u mjesecu svibnju). Majke mogu biti biološke- to su majke koje su nas rodile, a tu su i one mame koje se brinu o nama-naše bake, tete…Poslušaj pjesmicu nekoliko puta (pjesmicu čitaju ukućani).

MAMA

Zvijezda je bezbroj
kad spusti se tama,
najsjajnija od svih
moja je mama!

Cvjetne su čaške
od tisuću boja,
najljepša od njih
mama je moja!

Ni biserje bijelo,
ni kamenje drago,
zamijenit ne mogu
lišce mi drago!

Sva čuda zemaljska,
ljepote što tu su,
uvijek bi dao
za majčinu pusu!

Sunce nam blista
gore visoko,
a kraj mene sreća:
majčino oko!

MLADEN POKIĆ